"SETSWANA PUO YA GAE R-3 TLHATLHOBO Ditshitsinyo tsa ditirwana tsa Tlhatlhobo e e sa tlhomamang: Medumopuo: (Tiro ya molomo kgotsa tiragatso) • Supa kamano ya ditlhaka le medumo e e emeng e le nosi • Dirisa ditumammogo tse di pataganeng go bopa le go kgaoganya mafoko, (sk. mme - m-me, nna ,n-na) • Lemoga medumo e e pataganeng ya ditumammogo tse di tlwaelegileng (tl, tlh, th, ph) kwa tshimologong ya lefoko (tlala, tlhotlha, thala,phala) • Buisa medumopuo mo dipolelong le mo ditlhangweng tse dingwe Tirwana 1 ya Tlhatlhobo e e tlhomameng: Medumopuo (Tiro ya molomo kgotsa tiragatso) • Supa kamano ya ditlhaka le medumo e e emeng e le nosi • Boeletsa mafoko a a tshwanang o dirisa medumo e mekhutshwane ya ditumanosi e a e ithutileng (moma, roma, loma) • Bopa mafoko a ditlhaka di le 3 o dirise ditlhakanosi tsotlhe • Dirisa ditumammogo tse di pataganeng go bopa le go kgaoganya mafoko, (sk. mme - m-me, nna -n-na) Tirwana 2 ya Tlhatlhobo e e tlhomameng: Medumopuo (Tiro ya molomo kgotsa tiragatso) • Bopa mafoko a ditlhaka di le 3 o dirise ditlhakanosi tsotlhe • Dirisa ditumammogo tse di pataganeng go bopa le go kgaoganya mafoko, (sk. mme - m-me, nna- n-na) • Lemoga medumo e e pataganeng ya ditumammogo tse di tlwaelegileng (tl, tlh, th, ph) kwa tshimologong ya lefoko (tlala, tlhotlha, thala,phala) • Kokoanya mafoko a a tlwaelegileng mo ditlhopheng tsa mafoko a a tshwanang Ditshitsinyo tsa tirwana 1 ya Tlhatlhobo e e sa tlhomamang: Puiso: (Tiro ya molomo kgotsa tiragatso) Puisokopanelo • Baithuti botlhe ba buisa dibuka tse dikgolo kgotsa ditlhangwa tse dingwe tsa mokwalo o o godisitsweng le morutabana • Araba dipotso tsa maemo a a kwa godimo go tswa mo temaneng e o e buisitseng (sk.O akanya…? Ke goreng go…?) • Neela kakanyo ya gago ka ga se o se buisitseng • Lemoga lebaka le tatelano mo kgannyeng (sk. Modise ga a ya sekolong ka gonne o a lwala) Puisokaelo ka ditlhopha • Itekole fa o buisa, o lemoge le go tlhaloganya mafoko Puiso ka bobedi kgotsa ka nosi • Buisa dibuka tse di buisitsweng ka nako ya puisokopanelo le dibuka tse di tswang kwa sekhutlwaneng sa puiso Tirwana 1 ya Tlhatlhobo e e tlhomameng: Puiso(Tiro ya molomo kgotsa tiragatso) Puisokopanelo • Buisang dibuka tse dikgolo kgotsa ditlhangwa tse dingwe tsa mokwalo o o godisitsweng le morutabana • Supa tatelano ya ditiragalo le maitshetlego a kgang • Dirisa bokafantle jwa buka go bonelapele bokhutlo le ditiragalo tsa kgang/poloto Puisokaelo ka ditlhopha • Buisa ka setu le kwa godimo go tswa mo bukeng ya gago mo setlhopheng sa puisokaelo le morutabana, ke gore, setlhopha sotlhe se buise kgang e e tshwanang • Dirisa medumopuo, metlhala ya tiriso le tshekatsheko ya popego le mafoko a a nnang a le teng mo phaposiborutelong fa o buisa 68 PEGELO YA PHOLISI YA KHARIKHULAMO LE TLHATLHOBO"